Lav et referat af nedenstående tekst:

Tekst:
De er gode til at spare på energien i Frederikshavn, og derfor har Frederikshavn Boligforening fået Energiforum Danmarks pris for "prisværdig energiadfærd". - 0-energi-projektet i Frederikshavn har en imponerende og ambitiøs målsætning og de går grundigt til værks. Projektet byder på en god kombination af tekniske og adfærdsmæssige tiltag. Bolig-energiskole, energiambassadører og smiley-ordningen er gennemtænkte og velgennemførte adfærdstiltag, som kan inspirere mange andre bebyggelser og som er en overvejelse værd i forbindelse med alle boligrenoveringer, lyder det fra Energiforum Danmark. Frederikshavn Boligforening har en ambition om, at foreningens samlede energiforbrug skal være 75 procent lavere i 2020, end det var i 2010. Derfor har boligforeningen arbejdet med en række nye tiltag i sine boliger. Det betyder blandt andet, at der er en elektronisk smiley-ordning, hvor beboerne hele tiden kan følge deres energiforbrug.

Referat:
Frederikshavn Boligforening har vundet en pris for at nedbringe energiforbruget i foreningens boliger.